**El Cuero** er et norsk rockeband fra Kristiansund. De spiller hovedsakelig egenprodusert Americana-rock, og har sluppet tre album pr. november 2011. Deres nyeste album, *From Mountains to Sand*, gikk inn på 1.-plass på den norske iTunes albumlista to dager etter den ble sluppet.[] Gruppa er også Egil Hegerbergs backingband.

Historikk
---------

### *El Cuero* og *A Glimmer Of Hope*

Gruppa ble startet av brødrene Håvard og Brynjar Takle Ohr i Oslo i 2005, sammen med Øyvind Blomstrøm og Tommy Reite. Før bandet ble startet hadde Ohr-brødrene spilt i flere band sammen i Kristiansund. Etter å ha livnært seg som musikere i mange år, entret de studio i 2005 for å spille inn sin selvtitulerte debutplate. Denne ble produsert av Ole Petter Andreassen. Den ble sluppet 13. august 2007 og fikk meget gode kritikker av musikkpressen. Med på platen medvirket også Ingrid Olava. Bandet turnerte Norge helt til de nok en gang entret studio i februar 2008 for å spille inn sitt andre album, *A Glimmer of Hope*, denne gangen med Lars Håvard Haugen som produsent. Ingrid Olava gjestet også på dette albumet, sammen med bl a Lars Christian Narum på hammondorgel. Albumet ble sluppet 6. oktober 2008 til overveldende positive kritikker fra norsk musikkpresse, og bandet dro ut på en ekstensiv turné for å støtte opp under albumet. De ble snart en svært populær og ettertraktet live-attraksjon, og høstet lovord fra både kritikere og medartister.

### *From Mountains To Sand*

I 2010 annonserte El Cuero at de hadde returnert til studio for å spille inn sitt tredje album, med planer om plateslipp i 2011. Også denne gangen ble platen produsert av Lars Håvard Haugen, og spilt inn i Velvet Recording i Spydeberg med tekniker Lars Volsdal. Denne gangen gikk bandet bort fra å spille inn materiale mer eller mindre live (slik de gjorde på de to første platene), men valgte heller en mer konvensjonell måte å spille inn platen på. Dette har forandret lydbildet til bandet noe, og forandret måten å tenke på. Denne gangen hadde de også en del gjester på platen, bl a Mikael Lindqvist og Frank Hammersland. Lindqvist har også fungert som en del av liveoppsetningen til El Cuero den siste tiden. Platen er mixet av Grammyvinner David Bianco som har jobbet med Bob Dylan, AC/DC og Ozzy Osbourne, og mastret av Eddie Schreyer.
Albumet, *From Mountains To Sand* ble sluppet 27. mai 2011, med låten «Footprints» som første single. Også denne platen har fått strålende kritikker i landsdekkende media.[] I forbindelse med platen har bandet også sluppet en webdokumentar i flere deler.

Melodi Grand Prix
-----------------

I januar 2014 ble det kjent at El Cuero skulle delta i den tredje semifinalen i Melodi Grand Prix med sangen Ain't No Love (In This City No More). Sangen er skrevet av Brynjar Takle Ohr og B.L. Rolland (melodi), Brynjar Takle Ohr, Øyvind Blomstrøm og Håvard Takle Ohr (tekst).

Diskografi
----------

### El Cuero (2007)

1. Is This Over
2. I Hate Myself (For Loving You)
3. My Roving Eye
4. When I Slip Away
5. Did I Know You
6. Did You See Them
7. Hate Will Get Us Nowhere
8. If You´ll Follow
9. Ain´t It Hard
10. Little Bird

  

Brynjar Takle Ohr: Gitar, vokal, piano, munnspill  

Tommy Reite: Bass  

Håvard Takle Ohr: Trommer, vokal  

Øyvind Blomstrøm: Gitar, vokal, pedal steel, orgel, piano  

  

Ingrid Olava: Vokal  

Inge Svege: Orgel  

  

Ole Petter Andreassen: Tekniker, mikser, produsent  

Chris Sansom: Mastering  

  

### A Glimmer Of Hope (2008)

1. The Road Goes On
2. A Glimmer Of Hope
3. Dreary Sundays
4. When The Lights Go Out
5. To Build A Home
6. This Town
7. Are You Listening
8. These Times
9. Lights Up The River

  

Brynjar Takle Ohr: Gitar, vokal, piano  

Tommy Reite: Bass  

Håvard Takle Ohr: Trommer, vokal, perkusjon  

Øyvind Blomstrøm: Gitar, vokal, pedal steel, piano, perkusjon  

  

Lars Christian Narum: Orgel  

Ingrid Olava: Vokal  

André Orvik: Fiolin  

Vegard Johnsen: Fiolin  

Dorthe Dreier: Bratsj  

Anne Britt Sævig Årdal: Cello  

  

Lars Håvard Haugen: Produsent  

Roar Nilsen: Tekniker, arrangør  

Mike Hartung: Mikser  

Chris Sansom: Mastering  

  

### From Mountains To Sand (2011)

1. No Seats At The Fillmore
2. Footprints
3. Yellow Moon
4. Graveyard Dirt
5. Did I Know You
6. A New Morning
7. When It's Over
8. Still Be Your Man
9. Stay With Me (One More Night)

  

Brynjar Takle Ohr: Vokal, gitar  

Tommy Reite: Bass  

Håvard Takle Ohr: Trommer, vokal  

Øyvind Blomstrøm: Gitar, vokal  

  

Erland Dahlen: Perkusjon  

Kim Fairchild: Vokal  

Mikael Lindqvist: Piano, keyboard  

Lars Christian Narum: Orgel  

Frank Hammersland: Vokal  

Lise Volsdal Sørensen: Fiolin, arrangør  

Maren Elle: Fiolin  

Anders Rensvik: Bratsj  

Kjersti Rydsaa: Cello  

  

Lars Håvard Haugen: Produsent  

Lars Volsdal: Tekniker  

David Bianco: Mikser  

Eddy Schreyer: Mastering  

  

### Victors Justice (2013)

1. Stay
2. Listen To The Radio
3. Angels And Hippies (Dogtown)
4. The Long Road Home
5. A Deadline In Your Soul
6. My Dark America
7. Victor's Justice
8. The Size Of A Soul
9. Junior In The Drivers Seat (Crocodill)

### ...Are We Done Yet? (2024)

1. Dream It Up Again
2. Bottom Line
3. Separated
4. Try To Make You Mine
5. After The Fall
6. How To Dance (In The Light)
7. Words Of Love
8. Reasons
9. Kid On The Run

Eksterne lenker
---------------

* (no) Offisielt nettsted Rediger på Wikidata

* (en) El Cuero – kategori av bilder, video eller lyd på Commons Rediger på Wikidata
* (en) El Cuero på Internet Movie Database Rediger på Wikidata
* (en) El Cuero på Discogs Rediger på Wikidata

* (en) El Cuero på MusicBrainz Rediger på Wikidata

* (en) El Cuero på Songkick Rediger på Wikidata

* (en) El Cuero på Last.fm Rediger på Wikidata

* (en) El Cuero på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** MusicBrainz **·** Discogs **·** AllMusic
 |